২০০৪ ঢাকা গ্রেনেড হামলা
২০০৪ সালের সারাদেশে জঙ্গিদের বোমা হামলা এবং গোপালগঞ্জে পুলিশি নির্যাতনের প্রতিবাদে ২১ আগষ্ট বিকেলে ঢাকা মহানগর আওয়ামী লীগ ঢাকার বঙ্গবন্ধু এভিনিউয়ের আওয়ামী লীগ দলীয় কার্যালয়ের সামনে এক সমাবেশের আয়োজন করে। সমাবেশের প্রধান অতিথি শেখ হাসিনা অনুষ্ঠানস্থলে বিকেল পাঁচটায় পৌঁছালে, একটি ট্রাকের ওপর তৈরি মঞ্চে তিনি কুড়ি মিনিটের বক্তৃতা শেষে বিক্ষোভ মিছিল শুরু করার ঘোষণা দেন। বঙ্গবন্ধু কন্যা মঞ্চ থেকে নিচে নেমে আসতে থাকেন। ঠিক এমন সময় শুরু হয় মঞ্চ লক্ষ্য করে গ্রেনেড হামলা। মাত্র দেড় মিনিটের মধ্যে বিস্ফোরিত হয় ১১টি শক্তিশালী গ্রেনেড। এতে ঘটনাস্থলেই ১২ জন এবং পরে হাসপাতালে আরও ১২ জন নিহত হন।
ওবাইদুল্লাহ
২০০২ সালের ২০শে জুলাই তারিখে, ১২ জন বিশেষ মার্কিন সশস্ত্র সৈন্য বাহিনী একটি বেনামী খবরের সূত্র ধরে ওবাইদুল্লাহর পারিবারিক বাড়িতে হানা দেয় এবং তাঁর চাচাত ভাইদের সাথে তাঁকে হেফাজতে নিয়ে নেয়। সেই সময়, ওবাইদুল্লাহর কাছে একটি নোটবই ছিল যেটিতে যুক্তরাষ্ট্রের অভিযোগ অনুযায়ী, উদ্ভাবিত বিস্ফোরক যন্ত্রের জন্য নকশা ছিল।